Robbie Robertson

Jaime Royal «Robbie» Robertson (1943–2023) var en canadisk låtskriver, gitarist og vokalist, kjent som ledende medlem av The Band og for samarbeid med Bob Dylan. Han hadde også en karriere som soloartist og arbeidet med filmmusikk blant annet i samarbeid med Martin Scorsese.

Han ble 27. mai 2011 tildelt Canadas høyeste orden, da han ble utnevnt til offiser av Order of Canada av generalguvernør David Johnston.

 Bakgrunn 
Robbie Robertson ble født 5. juli 1943 i indianerreservatet Six Nations Reserve ved Toronto.

Robbie Robertsons far, Alexander David Klegerman, var en profesjonell gambler og medlem i en forbryterbande. Moren, Rosemarie Dolly Chrysler, var irokeser, av dels mohawkstammen og cayugastammen. Den mann han i barndommen oppfattet som sin far, var fabrikkarbeider James Patrick Robertson, morens ektemann. Klegerman omkom i en bilulykke før Robbie var født og Robbie fikk ikke vite om sine biologiske far før i tenårene. Klegerman var av jødisk bakgrunn.Seth Rogovoy: How Robbie Robertson learned he was Jewish and the Son of a Gangster, Forward, 2023-08-08, lest 2023-08-10Koffman, D. S. (2017). Suffering & Sovereignty: Recent Canadian Jewish Interest in Indigenous People and Issues. Canadian Jewish Studies/Études juives canadiennes, 25.Robertson, Robbie (2016). Testimony. Random House.

 Tidlig karriere 
Robertson ble som barn opptatt av musikk og lyttet til rock and roll og rythm and blues på radio. Han begynte å spille gitar i en alder av seks år og snart begynte han også å skrive sanger.

Gjennombruddet kom etter kontakter med sangeren Ronnie Hawkins og 1961–1963. Han ble med i Hawkins backingband The Hawks, først som bassist og senere gitarist, de turnerte i både USA og Canada. The Hawks brøt med Ronnie Hawkins og turnerte på egen hånd i noen år.

 The Band 
miniatyr|The Band i 1969, Robertson er nummer to fra høyre
Robertson utviklet en blendende gitarteknikk og var en gitarhelt i New York-området før det fantes gitarhelter. Etter at Bob Dylan først brukte Robertson som studiomusiker, ble hele The Hawks Dylans backingband. I forbindelse med Dylans motorsykkelulykke i 1966 fikk gruppen sin egen platekontrakt og ble lansert under navnet The Band.

Robertson, som hadde begynt å skrive sanger i en tidlig alder, ble snart The Bands ledende låtskriver. Nesten alle de kjente sangene til The Bands, som «The Weight», «The Night They Drove Old Dixie Down» og «Up on Cripple Creek», er skrevet av han. Dette førte til konflikter mellom Robertson og trommeslager Levon Helm, som mente at mange av sangene hadde blitt utarbeidet av hele bandet i studio. Det var Robertson som tok initiativet til å oppløse The Band i 1976, og da gruppen ble gjenforent på 1980-tallet ville han ikke være med.

 Soloalbum 
 Robbie Robertson (1987) 
Robertson begynte arbeidet med sitt første soloalbum, Robbie Robertson, i juli 1986 etter å ha signert til Geffen Records. Robertson valgte kanadiske Daniel Lanois til å produsere albumet.

Han hadde en rekke gjesteartister på albumet, inkludert U2, Gabriel, The Bodeans, Garth Hudson, Rick Danko og Maria McKee. Robertson skrev sporet "Fallen Angel" til ære for Richard Manuel, som hadde gått bort i mars 1986.

Robbie Robertson nådde en topp på nummer 35 på Billboard Hot 200, og holdt seg på topp 40 i tre uker. Albumet kom enda høyere i Storbritannia, og nådde en topp på nummer 23 på listen. Det ble værende på UK Albums Chart i 14 uker.

Albumet ble oppført som nummer 77 i Rolling Stones 1989-liste over 100 beste album fra 1980-årene.

Robertson hadde sin største singel-hit i Storbritannia med «Somewhere Down The Crazy River». Sangen nådde nummer 15 i UK Hit Singles listen, og ble værende på listen i elleve uker. Videoen til "Somewhere Down The Crazy River" ble regissert av Martin Scorsese, og har Maria McKee i en skuespillerrolle.

På albumet finnes også sporet «Broken Arrow», Rod Stewart spilte inn sin versjon av dette sporet i 1991.

 Storyville (1991) 
Storyville ble utgitt 30. september 1991. Robertson samarbeide med Aaron og Ivan Neville og Rebirth Brass Band. 

Nok en gang hentet Robertson inn de tidligere The Band-medlemmene Garth Hudson og Rick Danko. Albumet nådde nummer 69 på Billboard 200 listen.

 Music for the Native Americans (1994) 
I 1994 vendte Robertson tilbake til røttene sine, og dannet en indianergruppe kalt Red Road Ensemble for Music for the Native Americans, han lagde en samling sanger til en TV-dokumentarserie produsert av TBS. I likhet med sangene hans, «The Night They Drove Old Dixie Down» og «Acadian Driftwood», berører Robertson historie som knytter seg til livet og familien hans. Battle Of Wounded Knee og nesten utryddelsen av bøffelen i USA er skissert i sangen "Ghost Dance". Robertson ble anerkjent med en Juno Award for Producer of the Year. Albumet inneholder blant annet den internasjonale suksessen «Mahk Jchi (Heartbeat Drum Song)».

 Contact from the Underworld of Redboy (1998) 
På Contact from the Underworld of Redboy gikk Robertson for en blanding av rock, native og elektronisk musikk. Rasisme hentydningen i albumtittelen kommer fra en opplevelse Robertson hadde der noen mobbere omtalte ham som «Red Boy» mens han lekte med sine fettere. Albumets åpningsspor, «The Sound Is Fading», sampler en innspilling av en ung indiansk sanger fra 1940-tallet som Robertson fikk fra Library Of Congress.

Rolling Stone ga albumet 4 av 5 stjerner, og Robertson mottok en Juno Award for beste musikk fra Aboriginal Canada innspilling.

 How To Become Clairvoyant (2011) 
How To Become Clairvoyant ble utgitt i 2011, og er den femte soloutgivelsen fra Robertson. Albumet ble laget etter noen improvisasjon demo-økter i Los Angeles med hans mangeårige venn Eric Clapton. Den inneholder Eric Clapton, Steve Winwood, Trent Reznor, Tom Morello, Robert Randolph, Rocco Deluca, Angela McCluskey og Taylor Goldsmith of Dawes. Robertson fremførte "He Don't Live Here No More" hos David Letterman. Albumet inneholder også sporene "When the Night Was Young" og det vakre instrumental sporet "Madame X".

"How To Become Clairvoyant" debuterte på nr. 13 på Billboard 200, og ble også den høyeste hitlisteplasseringen i Robertson solokarriere.

 Sinematic (2019) 
Sinematic ble utgitt i 2019, og er Robertsons sjette soloalbum. Det inneholder også Van Morrison som synger med Robertson som en duellerende leiemorder på sporet «I Hear You Paint Houses», i tillegg til andre hentydninger til Scorsese-filmenes verden. Citizen Cope, Derek Trucks og Frédéric Yonnet har også gjesteopptredener på albumet.

 Diskografi 
 Album med The Band 
 1968   Music from Big Pink
 1969   The Band (album)
 1970   Stage Fright
 1971   Cahoots
 1972   Rock of Ages (konsertalbum)
 1973   Moondog Matinee (samling med coverlåter)
 1974   Before the Flood (konsertalbum med The Band og Bob Dylan)
 1975   Northern Lights - Southern Cross
 1975   The Basement Tapes (med Bob Dylan)
 1977   Islands
 1978   The Last Waltz (konsertalbum i tillegg til studioinnspillinger)

 Soloalbum 
 1987	Robbie Robertson (med U2, Peter Gabriel og the BoDeans på flere spor)
 1991	Storyville
 1994	Music for The Native Americans	
 1998	Contact from the Underworld of RedBoy

 2011	How to Become Clairvoyant 
 2019	Sinematic

 Film 
Robertson er krediter i følgende filmer:

 1978 The Last Waltz  (opptredener/produser)
 1980 Fra lek til alvor  (skuespiller/skribent/produser)
 1980 Raging Bull (musikk produser)
 1983 The King of Comedy (musikk produser)
 1986 The Color of Money (sanger)
 1991 Until the End of the World (musikk)
 1994  Jimmy Hollywood (musikk)
 1995 Casino (musikk konsulent)
 1995 The Crossing Guard	(Skuespiller – Roger)
 1996 Phenomenon (lydsporprodusent)
 1996 Dakota Exile  (forteller)
 1999 Forces of Nature (musikkonsulent )
 1999 Wolves (forteller)	
 1999 Any Given Sunday (sanger)
 2001 The Life and Times of Robbie Robertson
 2002 Gangs of New York (Administrerende musikk produser)
 2002 Skins (skribent/opptredende)
 2004 Jenifa (co-produsent / produsent)
 2004 Ladder 49 (original sang)
 2006 The Departed (Musikk produser)
 2007 Eric Clapton: Crossroads Guitar Festival 2007 (Opptredende)
 2008 Mardik: From Baghdad to Hollywood (Skuespiller)

 2010 - Shutter Island (musikkveileder) 
 2012 - Curse of the Axe (forteller) 
 2013 - Eric Clapton: Crossroads Guitar Festival 2013 (Opptredende) 
 2013 - The Wolf of Wall Street (Opptredende, musikkprodusent) 
 2016 - Silence (musikkprodusent) 
 2017 - Rumble: The Indians Who Rocked The World (Opptredende) 
 2018 – Native America (forteller) 
 2019 - The Irishman (musikkprodusent, musikalsk leder, musiker) 
 2019 - Once Were Brothers: Robbie Robertson and The Band (som seg selv)

 Bøker 
Robertson var medforfatter av Legends, Icons and Rebels: Music That Changed the World sammen med sønnen Sebastian Robertson og kollegene Jim Guerinot og Jared Levine, kom i 2013.

Rock and Roll Highway er en bok om Robbie Robertson skrevet av sønnen Sebastian Robertson, kom i 2014.

Han skrev også Hiawatha and the Peacemaker, illustrert av David Shannon, kom i 2015.

Hans selvbiografi, Testimony, skrevet i løpet av fem år, kom i 2016. 

 Referanser 

 Kilder 
 https://web.archive.org/web/20081011192144/http://www.maplemusic.com/artists/ror/bio.asp

 Eksterne lenker 




 Interview with Robbie Robertson KUOW Radio
 Report on Robertson's forthcoming collaboration with Eric Clapton

Kategori:Canadiske musikere
Kategori:The Band
Kategori:Personer fra Toronto
Kategori:Canadiske gitarister
Kategori:Canadiske sangere
Kategori:Canadiske låtskrivere
Kategori:Canadiske plateprodusenter
Kategori:Medlemmer av Rock and Roll Hall of Fame (gruppemedlem)
Kategori:Order of Canada